
הנדון: פגמים משפטיים בשינויים בתקציב המדינה לשנת 2026 – העברת כספים קואליציוניים
פניות לוועדת הכספים מספר 111 - 112
סימוכין: פנייותינו מיום 17.5.2026, 2.7.2026, 13.7.2026

בשם התנועה למען איכות השלטון בישראל, ע"ר (להלן: "התנועה"), אנו מתכבדים לפנות אליכם כדלהלן:20 יולי 2026; ‏ו' אב תשפ"ו


עניינה של פנייה זו בפגמים משפטיים בהקצאה ובהעברה של כספים קואליציוניים בתקציב המדינה לשנת 2026 ובביצוע התקציב ושינויים בו בניגוד לדין, כפי שמפורט בפנייתנו זו שתכליתה מיצוי הליכים. 

בפניותינו שבסימוכין פירטנו את התשתית המשפטית להקצאת כספים קואליציוניים, בין היתר, לפי הנחיית היועמ"שית 1.1801. בהנחיית היועמ"שית נקבע כי יש לייעד את הכספים הקואליציוניים בחוק התקציב ואין לכלול אותם  כסעיפים או תוכניות כלליות אשר יקבע ייעודם בידי הגורמים הפוליטיים לאחר אישור התקציב בכנסת.[footnoteRef:2]  [2:  הנחיות היועץ המשפטי לממשלה, הנחייה מספר 1.1801, "יישום הסכמים פוליטיים בעלי משמעות תקציבית" (14.3.2018) (להלן: "הנחיית היועמ"ש"), פסקאות 26-27.] 




העברת כספים קואליציוניים "לפי המסלול הירוק" 

מפניות 111 – 112  המונחות בפני וועדת הכספים עולה בבירור שמרבית הכספים הקואליציוניים בפנייה, מעל 120 מיליון ש"ח אושרו ב"מסלול הירוק", דהיינו בטרם ניתנה חוות דעת משפטית בעניינם ובהסתמך על חוות דעת משפטיות קודמות. 

נוהג "המסלול הירוק" שאין לו עיגון בדין או בהנחייה מינהלית  עוקף את הפיקוח הפרלמנטרי על העברה של כספים קואליציוניים, כספים השייכים לציבור משלמי המיסים. על תפקיד הפיקוח של ועדת הכספים על תקציב המדינה נקבע כבר בעבר כי:
"ועדת הכספים אינה אמורה להיות 'חותמת גומי' המאשרת את החלטות שר האוצר ללא הפעלת שיקול דעת עצמאי [...] היא חלק מאמצעי הפיקוח של הכנסת על הממשלה [...] במסגרת הפעלת שיקול דעתה של הוועדה, עליה לבחון את היקפה של ההעברה המבוקשת ואת טיבה. מעל לכל, הדיון בוועדת הכספים צריך להיות אפקטיבי, ולשם כך על הוועדה לקבל את מלוא המידע הדרוש מבעוד מועד ולגבש כלים מתאימים שיסייעו בידה בנושא [...] ראשית כאמור לעיל, אין בכוחן של העברות תקציביות לפרוץ את מסגרת התקציב הכוללת או ליצור שינוי רוחבי ומהותי בתקציב הקיים. שנית, אין מחלוקת כי לא ניתן לבצע העברות תקציביות המשקפות הוצאות צפויות ומתוכננות."[footnoteRef:3] [3:  בג"ץ 8749/13 חה"כ סתיו שפיר נ' שר האוצר (נבו 13.8.2017).] 

בפניות הנדונות מעוגנת עקיפה כאמור בהיקפים של מאות מיליוני שקלים.

כפי שנכתב במחקרם של ד"ר נרי הורוביץ ורוני ברבוי מההמכון הישראלי לדמוקרטיה המסלול הירוק מהווה אמצעי לאכיפה של הפיקוח הפרלמנטרי שהוא חובה של חברי הכנסת החברים בוועדה[footnoteRef:4]: [4:  ד"ר נרי הורוביץ ורוני ברבוי "מאחורי הקלעים של תקציב 2026 – שקיפות, פוליטיקה וגבולות הפיקוח הפרלמנטרי", מההמכון הישראלי לדמוקרטיה, מרץ 2026, זמין כאן.] 

"הדברים משקפים קושי בסיסי בהגדרת משמעותו של הפיקוח הפרלמנטרי המתבצע בוועדת הכספים ובתפקידו של משרד המשפטים. התקציב בכללו, וכספים קואליציוניים הנכללים בו, הם כספי משלם מיסים שיש לברר את המטרות, הביצוע וסדרי העדיפות שהם משקפים. יתר על כן, "נסיבות שהשתנו" הוא מושג סובייקטיבי, והגדרת ההקשר של כסף קואליציוני אינה תפקיד של משרדי המשפטים והאוצר בלבד אלא של נבחרי ציבור. עצם העובדה שיש חילוקי דעות בין משפטנים ממשרד החינוך, משרד המשפטים ומשרד האוצר מלמדים כשלעצמם שאין פרשנות זהה להגדרת נסיבות אובייקטיביות אפילו בתוך הממשלה6. הייעוץ המשפטי הוא שהגדיר את עצם הצורך להגביר את הפיקוח על כספים שמקורם בהסכמים פוליטיים, ומשרדי הממשלה מחויבים לבחינה מקצועית, כל אחד בזווית ההתבוננות שלו, אולם אלה אינם יכולים לפטור את נבחרי הציבור מחובת הפיקוח שלהם. וועדת הכספים היא זירה מרכזית שבה יש להביא לדיון ציבורי סעיפים תקציביים פוליטיים ספציפיים ובה ל קבל דין וחשבון על רגולציה וביצוע מפקידות ציבורית. המשולש של בחינה מקצועית, משפטית ושל פיקוח פרלמנטרי אינו יכול לעמוד בלי אף אחת מצלעותיו. הסמכות לקבוע מה ראוי לדיון מעמיק ומה ייחשב בגדר נסיבות שלא השתנו נמצא בליבת העבודה של ועדת הכספים ולא ניתן "לחסוך" לוועדה דיון זה כיוון שהוא מתנהל בזירות נוספות. לפיכך, יש לדרוש את ביטול המסלול הירוק לצורך הגדלת השקיפות והביקורת הציבורית על כספים קואליציוניים ולא לצמצם אותם בשם היעילות."

חלוקת הכספים הקואליציוניים אינה תומכת במפעלים המיטיבים עם הציבור הרחב בניגוד להנחיית היועצת

חלוקת כספים המוגדרים ככספים קואליציוניים כפופה בדין למספר חובות, בהן: תמיכה ב"מפעלים המיטיבים עם הציבור הרחב",[footnoteRef:5] חלוקה באופן שוויוני בלבד;[footnoteRef:6] הימנעות מהכללתם לבסיס התקציב;[footnoteRef:7] ואי הותרתו בתכניות[footnoteRef:8] כלליות לשם קביעת ייעודם בידי גורמים פוליטיים במהלך שנת התקציב;[footnoteRef:9] ועוד.  [5:  הנחיית היועמ"ש, ראו לעיל ה"ש 1, סעיף 2; ראו לעניין זה הדיון ב"המשפט הקונסטיטוציוני של מדינת ישראל" אמנון רובינשטיין וברק מדינה, הוצאת שוקן, מהדורה חמישית, כרך א, עמודים 636 637, וכן נילי כהן, ההסכם הפוליטי, המשפט, כרך א' 59 (1993), עמודים 66-73. ]  [6:  הנחיית היועמ"ש, ראו לעיל ה"ש1, סעיף 38. ]  [7:  הנחיית היועמ"ש, ראו לעיל ה"ש 1, סעיף 26.]  [8:  כלומר, תת תתי סעיפי תקציב ראשיים בתקציב המדינה.]  [9:  הנחיית היועמ"ש, ראו לעיל ה"ש 1, סעיף 27.] 


הכספים המועברים בפניות 111 – 112 אינם תומכים "במפעלים המיטיבים עם הציבור הרחב", או "באופן שוויוני בלבד" כלשון הנחיית היועמ"ש. נהפוך הוא, מרבית הכספים מיועדים לתמיכה בסקטורים המזוהים פוליטית עם הקואליציה, בדגש על הטבות המיועדות למפלגתו של שר האוצר. 

חוות הדעת המשפטית שצורפה לבקשה אינה מפרטת כיצד ההעברה עומדת בתנאי ההנחייה. ראשית, חוות הדעת מפנה לחוות דעת קודמות שלא צורפו לבקשה. שנית, ההנחייה אינה מפרטת כיצד הכספים אינם מיועדים לגופים מסוימים או מספר מועט של גופים והאם נמנע הניצול לרעה של ההקצאה. שלישית, אין התייחסות בחוות הדעת האם הכספים מגיעים לפעילות חוקית ומהי טיבה. כמו כן אין בחוות הדעת כל פירוט מעבר לאמור בבקשה למה מיועדים הכספים, כיצד הם מנוצלים ומי הם הגופים הנהנים מהם ונראה לכאורה שהחלוקה לסעיפים שכל אחד מהם מקבל מעל 35 מיליון ש"ח היא שרירותית ולא ברורה ההבחנה המדרשות ליהדות לבין המרכזים להעמקת החינוך היהודי. אין כל התייחסות של גורם מקצועי משרדי לצורך בכספים, לשימוש הצפוי בהם ולאופן חלוקתו. כך, למשל, לעניין התקציב לרשויות לא ברור מי הם הרשויות הנתמכות ועבור איזה פרויקטים מיועדת התמיכה. עוד עולה מחוות הדעת שחלק מהכספים הקואליציוניים לרשויות נכנסו לבסיס התקציב וזאת בניגוד להנחיית היועצת המחייבת את הבטחת התקינות המשפטית והמקצועית של ההקצאה לפי סעיף 38 לאותה הנחייה.

מהטבלה שבחוות הדעת עולה שבניגוד להחלטת הממשלה 3971 מיום 10.3.2026 עליה נסמכת ההקצאה, שונתה ההקצאה בין הסעיפים השונים מזו המופיעה בהחלטה. כך למשל, ההקצאה למדרשות נלקחה משני מקורות שונים ונרשמה כ"מדרשות ליהדות וללימודי ארץ ישראל + חלק נוסף מ"תרבות יהודית עמותות"" ובאופן דומה ההקצאה למרכזים נלקחה מ"מרכזים להעמקת החינוך היהודי + חלק נוסף מ"תרבות יהודית עמותות"". לא ברור מחוות הדעת מדוע וכיצד שונתה החלטת הממשלה 3971 במשתמע באמצעות חוות הדעת המשפטית.

אלה רק מקצת התהיות העולות מחוות הדעת המשפטית החסרה, שאינה תואמת, כאמור, את דרישות הנחיית היועצת.


הכספים הקואליציוניים הועברו לכאורה בניגוד להחלטת הממשלה על קיצוץ רוחבי

בחוות הדעת המשפטית שצורפה לבקשה צוין בסעיף 14 כך:
"ידוע כי הנתונים לעיל לא מגלמים גם את הקיצוץ הרוחבי שהוחלט עליו בהחלטת ממשלה מס' 3970 מיום 10.3.2026 בשיעור של 3% וכן בהחלטת ממשלה מס' 3940 מיום 1.3.2026 בשיעור 0.1%".

מן האמור עולה לכאורה שבניגוד להחלטות הממשלה המצוינות בחוות הדעת המשפטית, הכספים הקואליציוניים לא קוצצו בשיעורים הנדרשים באותן החלטות. לפיכך ההקצאה כעת מנוגדת לאותן החלטות ממשלה או לכל הפחות לא ברור מחוות הדעת המשפטית כיצד היא מתיישבת איתן.

סיכום

פניה זו נעשית למיצוי ההליכים, מתוך כוונה לתת לכם האפשרות לבחון את פעולותיכם. לפיכך נבקש לקבל תגובתכם העניינית ללא דיחוי בשים לב לפניותינו הקודמות בעניין. 



בברכה,

תוכן בינה מלאכותית גנרטיבית עשוי להיות שגוי.]

